section_heading: Organizacije
paragraph_text: Nekoliko suvremenih organizacija različite veličine tvrde da slijede načela Theleme. Među dvjema najpoznatijim su organizacije kojima je Crowley za života bio na čelu: A∴A∴, mistični red za magiku koji je osnovao Crowley, a utemljen je na razredima sustava Zlatne zore, i Ordo Templi Orientis, red koji se razvio iz Obreda Memfisa i Mizraima početkom 20. stoljeća; čine ga i crkveni i religiozni ogranak Gnostička Katolička Crkva i inicijacijski red Mysteria Mystica Maxima.